**MEMO**

**Siseministeeriumi ning Eesti Linnade ja Valdade Liidu alaline elanikkonnakaitse, kriisideks valmisoleku ja siseturvalisuse töörühm.**

|  |  |  |  |  |
| --- | --- | --- | --- | --- |
| |  |  | | --- | --- | |  |  | | **Kellele: ELVL-SIM töörühm, 16.04.2024. a.**  **Kellelt: Jaanus Rankla, SIM**  **Koostamise kuupäev: 01.04.2024. a.**  **Teema: Õigusaktides ja planeerimisdokumentides KOV-dele pandud kriisireguleerimise, elanikkonnakaitse ja riigikaitse ülesannete ülevaade. Eeltutvustus.** | | |

1. **TEEMA/PROBLEEMI LÜHIKIRJELDUS**

Ülevaade on koostatud, et saada aktuaalne loetelu kehtivatest ja kavandatavatest ülesannetest, mis on pandud kohalikele omavalitsusele (KOV) kriisireguleerimise, elanikkonnakaitse, toimepidevuse, sh elutähtsate teenuste toimepidevuse, tagamise, riigikaitse, hädaolukorras kaitse tagamise jms valdkondades.

Koostatud ülevaadet kasutatakse riigi kaitsetegevuse kava uuendamisel elanikkonnakaitse elementide planeerimiseks. Eraldi elanikkonnakaitse alamkava seekord koostada ei plaanita, elanikkonnakaitse elemendid integreeritakse teiste (valdkondlike või asutuste) alamkavade sisse.

Ülevaate koostamisel on allikatena kasuta seadusi (HOS, RIKS, KOKS, PGS, EhS, ÜVVKS, KKütS), nende alusel antud Vabariigi Valitsuse määrusi, kooskõlastusringil olevaid eelnõusid: tsiviilkriisi ja riigikaitse seaduse eelnõu, hädaolukorra seaduse ja teiste seaduste muutmise eelnõu (CER direktiivi ülevõtmine – elutähtsate teenuste toimepidevus), hädaolukorra seaduse ja teiste seaduste muutmise eelnõu (varjumine) ning Päästeameti poolt koostatud elanikkonnakaitse alamkava projekti (2 versiooni).

Esialgse tabelis on 92 rida – ülesannet, võimalust. Mõni ülesanne on kirjas kogumina (nt VOS eelnõuga kavandatavad KOV kriisiülesanded on kirjas ühe reana), mõni ülesanne kordub mitmes õigusaktis (nt elutähtsad teenused). Kehtivas õiguses on üks ülesanne, mida võib tõlgendada kui riigikaitseülesannet: KOKS § 6 lg 21. Eelnõude heakskiitmisel KOV ülesannete arv kasvab ning loodetavasti muutub töökorraldus selgemaks.

Riigikaitse tegevuskava planeerimisel tuleb jälgida, et kavadesse planeeritud KOV ülesanded oleksid õiguslikul alusel ja ei oleks omavahel vastuolus.

1. **ETTEPANEKUD TÖÖRÜHMA OTSUSTEKS**

Võtta informatsioon teadmiseks. Vajadusel arutada teemat töörühmas uuesti.

Lisa: esitlus.

\*\*\*\*\*